### Resumé

Vejle Kommune ved Velfærdsforvaltningen, Senior-Plejecentre har anmodet om en lokalplan for udvidelse af den eksisterende institution [adresse] i Egtved. Den eksisterende institution ligger i midten af [adresse]. Der ønskes med udvidelsen mulighed for at tilbyde tidssvarende boliger i hele institutionen [adresse]. Udvidelsen vil betyde større boliger for de eksisterende beboere samt fire ekstra boliger i alt.

### Sagsfremstilling

![Oversigtskort over lokalplanens afgrøændsning](data:image/jpeg;base64...)

*Figur 1: Lokalplanens afgrænsning*

#### Planens historik

Voksenudvalget har på møde d. 30. september 2024, pkt. nr. 96 godkendt en tidsplan for om- og tilbygning af [adresse].
Bygherre har afholdt et informationsmøde med naboer 20. november 2024, hvor der deltog 22 naboer.
Teknisk Udvalg besluttede på mødet 10. december 2024, pkt. nr. 241, at igangsætte udarbejdelse af lokalplan nr. 1430.

#### Lokalplanens indhold

Institutionen Tinghøj, der er placeret midt i Egtved by udgør et samlet areal på 2,1 hektar. Tinghøj ønskes moderniseret med nye lejligheder med to rum, eget køkken samt en lille terrasse, i stedet for etværelses boliger som beboerne har i dag. Tilbygningen består af fire rækker med rækkehuse – i alt 18 nye boliger og ca. 1400 m² ny bebyggelse. Der ombygges og nedlægges samtidig boliger i den eksisterende bebyggelse, og derfor kommer der reelt kun fire nye boliger. Der vil være det samme antal personale, og derfor ikke behov for yderligere p-pladser. Der er ikke en eksisterende lokalplan for området.

Den nye bebyggelse skal udføres i nutidig arkitektur og tilpasses den eksisterende bebyggelse med facader i blank tegl i rødbrune nuancer samt træbeklædning i halvtransparant matsort farve. Emil Jakobsen skal udføres som flade tage eller med ensidig taghældning med en hældning på minimum ti grader. Udhæng fra tagene samt frem- og tilbagetrækninger i facaden, skal danne overdækkede arealer på terrasserne.

Området er allerede i byzone.

#### Særlige planmæssige forhold

Der skal udarbejdes en vandhåndteringsplan forud for realisering af lokalplanens indhold.

#### Vurdering af afledte konsekvenser

Der er ikke udarbejdet en helhedsvurdering af lokalplanens afledte konsekvenser, da det er en eksisterende døgninstitution, som udvides med fire boliger. Der er ikke afledte konsekvenser i forhold til parkering og vejforhold.

#### Miljøvurdering

Forslag til lokalplan nr. 1430 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden. Men da der i høringsperioden er helligdage/ferie forlænges den til fem uger.

#### Overtagelsespligt/ Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale.

Fortætning af eksisterende byområder og udnyttelse af eksisterende forsyningsstrukturer bidrager til en mere bæredygtig udvikling. Lokalplanen bevarer en stor del af den eksisterende beplantning og stiller krav om erstatning af fældede træer og buske med nye, hjemmehørende arter, hvilket bidrager til at sikre artsmangfoldigheden. Om- og udbygning af den eksisterende institution frem for nybyggeri er en mere bæredygtig løsning, da byggematerialer har et stort CO2-aftryk og sjældent genanvendes. Der er fokus på at minimere CO2-aftryk og vedligeholdelsesomkostninger gennem arkitekturen samt valg og placering af materialer. Mulighed for at udnytte både teglsten, træ og metal sikrer fleksibilitet og bedre balance mellem CO2-aftryk, levetid og vedligeholdelsesudgifter. Planen sikrer at opholdsarealer placeres hensynsfuldt i forhold til naboer.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for byrådet, at forslag til lokalplan nr. 1430 vedtages og offentliggøres i fem uger.

### Beslutning

Anbefalet.